ปกติประจำเดือนมาวันที่ 16 ธค.60 เมื่อวันที่ 29 ธค.60 มีอะไรกับแฟน แล้วล่าสุด มีอะไรกับแฟนวันที่ 2 มค.60 แล้วมีเลือดออก แต่ออกไม่เยอะ และมีเลือดออกบ้าง ตั้งแต่นั่นมา จะเป็นมะเร็งปากมดลูก ไหมค่ะ
สวัสดีค่ะ หากหลังจากที่มีเพศสัมพันธ์ในวันที่ 2 ม.ค. 61 มีเลือดออกจากช่องคลอด และยังคงมีเลือดออกกะปริดกะปรอยในวันต่อมาๆ อาจมีสาเหตุมาจาก1. ภาวะแทรกซ้อนจากการตั้งครรภ์ เช่น แท้งคุกคาม ท้องนอกมดลูก ครรภ์ไข่ปลาอุก เป็นต้น แต่หากประจำเดือนมาเป็นปกติล่าสุดในวันที่ 16 ธ.ค. ก็ไม่น่าใช่สาเหตุจาการตั้งครรภ์ค่ะ2. เป็นผลจากการใช้ฮอร์โมน เช่นยาเม็ดคุมกำเนิดยาฉีดคุมกำเนิดยาฝังคุมกำเนิดเป็นต้น แต่หากไม่ได้ใช้ ก็ไม่น่าใช่ค่ะ3.มีการอักเสบติดเชื้อในโพรงมดลูกมักมีตกขาวที่ผิดปกติร่วมด้วย เช่น ตกขาวสีเหลืองหรือเขียว หรือมีเลือดปน มีกลิ่นเหม็น และมีอาการปวดท้องน้อยร่วม เจ็บช่องคลอดหรือท้องน้อยเวลามีเพศสัมพันธ์ บางรายอาจมีไข้4.การทำงานผลิตฮอร์โมนของรังไข่ผิดปกติจากการมีถุงน้ำในรังไข่หลายใบ (PCOS)5. มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก6. เนื้องอกมดลูก7.มะเร็งปากมดลูกอาการได้แก่ มีเลือดออกหลังมีเพศสัมพันธ์ เลือดออกกะปริดกะปรอย อาจมีตกขาวสีผิดปกติ มีกลิ่นเหม็น ตกขาวปนเลือด และปวดท้องน้อยได้8. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำ เป็นต้นหากยังคงมีเลือดออกกะปริดกะปรอยหรือเลือดออกหลังจากมีเพศสัมพันธ์ทุกครั้ง ควรไปพบสูติ-นรีแพทย์เพื่อหาสาเหตุค่ะ และจะได้ตรวจหามะเร็งปากมดลูกร่วมไปด้วยค่ะ